text: [{"text_idx": "#000000", "text": "I\u0301 summar hava mong veri\u00f0 pla\u0301ga\u00f0 av ska\u00f0a fra\u0301 einum o\u0301bodnum skordy\u0301ri i\u0301 urtagar\u00f0inum"}, {"text_idx": "#000001", "text": "Skordy\u0301ri, sum s\u00e6st a\u0301 myndini, hevur fullkomiliga avpi\u00f0a\u00f0 bl\u00f8\u00f0ini a\u0301 a\u0301vi\u0301sum tr\u00e6- og runnasl\u00f8gum, solei\u00f0is at bert bla\u00f0nervarnar standa eftir."}, {"text_idx": "#000002", "text": "Talan er um ormveruna hja\u0301 eini i\u0301 a\u00f0rar ma\u0301tar heilt meinaleysari Bla\u00f0vespu av \u00e6ttini Nematus sp. Bla\u00f0vespan verpur vi\u0301ggi\u00f0 a\u0301 bl\u00f8\u00f0ini, og eftir fa\u0301um d\u00f8gum (alt eftir hitalagnum) klekjast ormverurnar og leggja beinanvegin a\u0301 at eta bla\u00f0kj\u00f8ti\u00f0. Si\u0301\u00f0ani dettur reivveran ni\u00f0ur u\u0301r tr\u00f8unum og bu\u0301nast a\u0301 v\u00f8llinum til li\u00f0ugt skordy\u0301r. Ta\u00f0 kunnu klekjast uppi\u0301 heili 2 \u00e6ttarli\u00f0 eftir einum sumri. No\u0301gv sl\u00f8g eru av Nematus bla\u00f0vespun, men hon, i\u00f0 hevur gj\u00f8rt mest um seg i\u0301 F\u00f8royum i\u0301 summar, er ivaleyst tann vi\u00f0 ti\u0301 la\u0301ti\u0301nska navninum Nematus pavidus. Ta\u00f0 finst einki f\u00f8royskt ella skandinaviskt navn a\u0301 ju\u0301st hesum slagnum."}, {"text_idx": "#000003", "text": "Serliga eru ta\u00f0 ymisk sl\u00f8g av pi\u0301li, i\u00f0 hava veri\u00f0 illa vi\u00f0farin av ju\u0301st hesum ormverua\u0301lopunum i\u0301 summar. Eisini onnur plantusl\u00f8g, eitt nu\u0301 Stikkulsber og a\u00f0rir berjarunnar, hava somulei\u00f0is veri\u00f0 rakt (helst er talan ta\u0301 um onnur sl\u00f8g av Nematus \u00e6ttini). O\u0301greitt er, hvussu ymiskt ska\u00f0in hevur veri\u00f0 kring landi\u00f0. Sli\u0301k a\u0301lop eru s\u00e6dd fleiri fer\u00f0ir a\u0301\u00f0ur, to\u0301 vanliga vi\u00f0 fleiri a\u0301ra millumbili."}, {"text_idx": "#000004", "text": "Go\u0301\u00f0a summari\u00f0, er ivaleyst h\u00f8vu\u00f0sors\u00f8kin til no\u0301gvu ormverurnar i\u0301 a\u0301r. Til at basa ormverurnar er fr\u00e6gast at ny\u0301ta eina havaslangu vi\u00f0 spreydysu a\u0301 til at spula planturnar vi\u00f0. Hetta vil fa\u0301a flestu ormverurnar at detta av bl\u00f8\u00f0unum og ni\u00f0ur a\u0301 v\u00f8llin og fara fyri einki. At rista greinarnar, ella at busta t\u00e6r i\u0301 teimum f\u00f8rum, har ta\u00f0 letur seg gera, f\u00e6r somulei\u00f0is no\u0301gv t\u00e6r flestu ormverurnar at detta u\u0301r bl\u00f8\u00f0unum."}, {"text_idx": "#000005", "text": "Sma\u0301fuglarnir eru o\u0301gvuliga grammir eftir bla\u00f0vespu ormverunum, so teir hava go\u0301\u00f0ali\u0301v i\u0301 hesum d\u00f8gum. Tr\u00f8 og runnar taka vanliga ikki sto\u0301rvegis ska\u00f0a ella fa\u0301a varandi mein. Eftir eitt herviligt a\u0301lop, kann v\u00f8ksturin vera slakari a\u0301ri\u00f0 eftir, men vanliga standast ikki onnur mein. A\u0301 f\u00f8royska portalinum si\u0301ggjast eisini myndir av Nematus bla\u00f0vespum."}, {"text_idx": "#000006", "text": "N\u00e6rri kunning f\u00e6st vi\u00f0 at venda s\u00e6r til landssko\u0301garv\u00f8r\u00f0in, Tro\u0301nd Leivsson, tlf. 210966 ella TrondurL@us.fo."}]